b'\n_START_ARTICLE_\nLiungen Idrettsforening\n_START_SECTION_\nHistorikk\n_START_PARAGRAPH_\nKlubben ble opprinnelig stiftet som Idrettsforeningen Odd, 26. mars 1916. Men klubben skiftet navn til Idrettsforeningen Liungen, 3. desember samme \xc3\xa5r._NEWLINE_Damelaget levde en heistilv\xc3\xa6relse fram til 2007, da laget rykket ned to divisjoner som f\xc3\xb8lge av at de ikke hadde \xc3\xb8konomien til \xc3\xa5 f\xc3\xa5 godkjent lisens til 1. divisjon, og at de dessuten manglet en bred og dyktig nok stall. I 2008 kom Liungen p\xc3\xa5 2.-plass i 3. divisjon, men i 2009 ble laget sl\xc3\xa5tt sammen med Vollen, og finnes n\xc3\xa5 i 4. divisjon i Akershus Fotballkrets.\n_START_SECTION_\nSesongen 2010\xe2\x80\x9311\n_START_PARAGRAPH_\nHerrelaget kunngjorde i 2010 at de \xc3\xb8nsket \xc3\xa5 satse for fullt, noe de tidlig signaliserte ved \xc3\xa5 signere flere gode spillere som tidligere hadde spilt i h\xc3\xb8yere divisjoner. Kenneth S\xc3\xb8rheim, som tidligere hadde spilt p\xc3\xa5 nest \xc3\xb8verste niv\xc3\xa5 i Danmark ble hentet som hovedtrener. Sammen med tidligere Odd Grenland spiller Kristian Bye Andersen, skulle de danne hovedtrenerteamet i sesongen 2010/2011. 2010 sesongen ble en svak sesong med sviktende tilskuertall og mye motgang sportslig. Det endte med nedrykk til 6.divisjon, og trenerteamet m\xc3\xa5tte p\xc3\xa5 ny hente frem sjekkheftet f\xc3\xb8r neste sesong. Noen nye fjes dukket opp, og med ett var laget mye vassere enn i det foreg\xc3\xa5ende \xc3\xa5ret. Laget spilte med sin karakteristiske possession-stil gjennom hele sesongen, og h\xc3\xb8stet virkelig frukter av det solide arbeidet trenerne hadde lagt ned i klubben. Dessverre var ikke det nok, til tross for en god sesong med flotte resultater, endte laget som nummer to i 6.divisjon avd.1. I desember fikk spillere beskjed om at klubben var i samtaler med rivalen Sparta Brager\xc3\xb8 om en mulig sammensl\xc3\xa5ing i 2012. Selv om ingenting er avklart enn\xc3\xa5, m\xc3\xa5 dr\xc3\xb8mmene om Liungen i en toppdivisjon, om sant skal sies, skrinlegges for denne gang.\n_START_SECTION_\nSesongen 2013\n_START_PARAGRAPH_\nI 2013 samlet klubben sin elitesatsing i fotball for menn med Sparta/Brager\xc3\xb8en i en samarbeidsklubb som fikk navnet Stoppen Sportsklubb.'